กยศ.เคลียร์นายจ้างหักเงินลูกหนี้ต้นปี'61
กยศ. เดินสายพบ ผู้ประกอบการ นายจ้างทั่วประเทศ เตรียมประสานกรมสรรพากร เริ่มหักเงินเดือนชำระหนี้ กยศ. ดีเดย์ต้นปี 2561
13 ต.ค. 2560

กยศ. เดินสายพบ ผู้ประกอบการ นายจ้างทั่วประเทศ เตรียมประสานกรมสรรพากร เริ่มหักเงินเดือนชำระหนี้ กยศ. ดีเดย์ต้นปี 2561นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า กยศ.ได้ลงนามบันทึกข้อ ตกลงความร่วมมือกับสภาองค์การนายจ้างแห่งประเทศไทย เพื่อสร้างความรู้ความเข้าใจ และขั้นตอน กฎระเบียบที่เกี่ยวข้องกับการให้องค์กรนายจ้างหักเงินเดือนลูกจ้างเพื่อชำระหนี้ กยศ. เพื่อให้บรรลุวัตถุประสงค์ตามพระราชบัญญัติ (พ.ร.บ.) กองทุนเงินให้กู้ยืมเพื่อการศึกษา พ.ศ. 2560ทั้งนี้ กยศ.จะเริ่มชี้แจงผู้ประกอบการทั้งส่วนกลางและส่วนภูมิภาค โดยร่วมกับสภาองค์การนายจ้างแห่งประเทศไทย มีสมาชิกที่เป็นผู้ประกอบการทั่วประเทศประมาณ 1,000 แห่ง โดยเฉพาะกลุ่มนิคมอุตสาหกรรมซึ่งมีพนักงานประมาณ 4-5 แสนคน ระหว่างเดือน พ.ย. 2560-ม.ค. 2561 และจะเริ่มดำเนินการหักเงินเดือนผู้กู้ยืมได้ภายในไตรมาสแรก ปี 2561 เนื่องจากปัจจุบันองค์กรนายจ้างส่วนใหญ่ยังไม่ทราบรายละเอียดในการหักเงินเดือน โดย กยศ.จะต้องมีการเชื่อมระบบกับกรมสรรพากรในการรับชำระหนี้ด้วยอย่างไรก็ตาม ปัจจุบันกองทุนมีผู้กู้ยืม 5.28 ล้านราย เป็นวงเงินรวม 5 แสนล้านบาท มีลูกหนี้ค้างชำระประมาณ 2 ล้านราย คิดเป็นวงเงิน 6.2 หมื่นล้านบาท และมีลูกหนี้ที่อยู่ระหว่างฟ้องร้อง 1.2 ล้านราย คิดเป็นวงเงิน 1 แสนล้านบาท